Diari Oficial de la Generalitat Valenciana


Sumari del DOGV 5393, del 22-11-2006 (2006/13291)

Informació pública del programa d'actuació integrada presentat per la Societat Anònima Municipal Actuacions Urbanes de València (AUMSA), per al desenvolupament de la unitat d'execució de la modificació del PGOU Mestalla.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5393

Data del DOGV
:   22-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/13472


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada presentat per la Societat Anònima Municipal Actuacions Urbanes de València (AUMSA), per al desenvolupament de la unitat d'execució de la modificació del PGOU Mestalla. [2006/A13569]  
El Ple de l'Ajuntament, en la sessió ordinària de 27 d'octubre de 2006, ha adoptat l'acord següent:  
«S'han vist les actuacions incloses en l'expedient, així com els informes emesos per l'Oficina Tècnica de Planejament i pel Servici de Projectes Urbans de data 18 d'octubre de 2006, així com la moció presentada pel primer tinent d'alcalde delegat de l'Àrea d'Economia i Grans Projectes, i amb el dictamen previ de la Comissió Informativa d'Habitatge, Grans Projectes i Urbanisme, s'acorda:  
I. Optar per la gestió directa de l'actuació integrada per al desenvolupament de la unitat d'execució de la modificació del PGOU Mestalla, a través de la Societat Anònima Municipal Actuacions Urbanes de València (AUMSA), de conformitat amb els articles 118.1 i 128 de la Llei 16/2005, de 30 de desembre, de la Generalitat, Urbanística Valenciana (LUV), i concordants del Reglament d'Ordenació i Gestió Territorial i Urbanística.  
II. Sotmetre a informació pública durant el termini d'un mes, mitjançant un anunci publicat en el Diari Oficial de la Generalitat i, simultàniament o amb posterioritat, en un diari no oficial d'àmplia difusió al municipi, i amb la tramesa prèvia d'una notificació formal i individualitzada a les persones interessades i a les persones que consten al Cadastre com a titulars de drets afectats per l'actuació proposada, l'alternativa tècnica de programa d'actuació integrada i la resta de documentació que estableixen l'article 127.1 i 2 de la LUV, amb la documentació corregida en el sentit d'eliminar totalment de la pàgina 3 de les seues normes urbanístiques els apartats 2 i 3 de l'article 6, Règim d'usos de la qualificació .Edificació oberta (EDA)..  
En el termini esmentat, comptador des de l'endemà de l'última publicació de l'anunci d'exposició pública, podran formular-se al·legacions al contingut de la dita documentació, la qual podrà ser examinada a l'Oficina Municipal d'Informació Urbanística, sítia a la planta baixa de l'avinguda d'Aragó, 35; i no s'hi podran presentar alternatives tècniques ni proposicions juridicoeconòmiques, atés que no es tracta d'un procediment selectiu de conformitat amb el que estableix l'article 272 del Reglament d'Ordenació i Gestió Territorial i Urbanística, ja que s'ha optat pel règim de gestió directa per a l'actuació.  
III. De conformitat amb el que estableix l'article 128.3 de la LUV, la Societat Anònima Municipal Actuacions Urbanes de València (AUMSA), amb data 19 d'octubre del 2006, va presentar la descripció dels compromisos d'inversió i gestió contrets per la societat esmentada i l'existència de disponibilitat de recursos pressupostaris suficients per a finançar l'actuació; documentació que, així mateix, se sotmet a informació pública junt amb la resta de l'expedient.   
IV. Notificar el present acord als distints servicis municipals.».  
Així mateix, es comunica que, amb data 17 de novembre del 2006, s'ha sol·licitat un informe a l'Entitat Metropolitana de Servicis Hidràulics (EMSHI).  
Mitjançant el present anunci i amb la finalitat de facilitar la divulgació del projecte, fomentar i garantir la participació pública, es fa saber que, amb ocasió de la VI Fira Immobiliària de la Mediterrània Urbe Desarrollo, que té lloc del 23 al 26 de novembre del 2006 (Fira València, avinguda de les Fires, s/n, València), es convoca una taula redona el dia 24 de novembre del 2006 a les 17.00 hores, al saló d'Ausiàs March.  
De conformitat amb els articles 10 i següents del Decret 120/2006, d'11 d'agost, del Consell, pel qual s'aprova el Reglament del Paisatge de la Comunitat Valenciana, l'estudi del paisatge d'este projecte, junt amb la resta de la documentació tècnica, a més de a les oficines municipals de l'avinguda d'Aragó, número 35, es troba a disposició de qualsevol persona que vulga consultar-ho a la pàgina web oficial del València Club de Futbol (www.valenciacf.es).   
En la mesura que forma part de l'alternativa tècnica de planejament, este estudi serà també objecte del debat que constitueix, al seu torn, una de les vies de participació previstes en el reglament de paisatge esmentat.  
València, 17 de novembre del 2006.. El secretari: Manuel Latorre Hernández.